

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา กทม. 10300

กรกฎาคม 2564

เรื่อง การอบรมพัฒนาศึกษานิเทศก์ ปี 2564

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ด่วนที่สุด ที่ ศธ 04010/ว 1436   
 ลงวันที่ 5 กรกฎาคม 2564 จำนวน 1 ชุด

ด้วยสำนักงานคณะกรรมการการศึกษาขั้นพื้นฐาน ได้ดำเนินการจัดทำหลักสูตรการพัฒนาศึกษานิเทศก์ สำหรับนำไปพัฒนาศึกษานิเทศก์ระดับการศึกษาขั้นพื้นฐานทุกสังกัดทั่วประเทศ เพื่อเพิ่มพูนสมรรถนะศึกษานิเทศก์ให้เป็นผู้นำทางวิชาการและนำความรู้ ประสบการณ์ไปพัฒนาส่งเสริมและสนับสนุนการจัดการเรียน  
การสอนในระดับสถานศึกษาให้เข้มแข็งอย่างมีคุณภาพ กำหนดรูปแบบการพัฒนาแบบผสมผสานอย่างต่อเนื่องแบ่งเป็น 3 ระยะ ประกอบด้วย 1) การอบรมสัมมนาผ่านระบบออนไลน์ (Webinar) ระหว่างวันที่ 12 - 16 กรกฎาคม 2564 2) การเรียนรู้ด้วยตนเองผ่านระบบ Web - based training ระหว่างวันที่ 20 - 31 กรกฎาคม 2564 และ 3) การอบรมเชิงปฏิบัติการในภูมิภาคในช่วงเดือนสิงหาคม - กันยายน 2564   
เมื่อสถานการณ์การแพร่ระบาดของโรคติดเชื้อไวรัสโคโรนา 2019 ในประเทศไทยคลี่คลายลง ทั้งนี้ ผู้เข้ารับการพัฒนาจะต้องเข้าร่วมการอบรมในทุกระยะตามลำดับ โดยลงทะเบียนเข้าร่วมการอบรมสัมมนาทางเว็บไซต์ [www.webinar.esdc.go.th](http://www.webinar.esdc.go.th) ระหว่างวันที่ 5 – 9 กรกฎาคม 2564

กรมส่งเสริมการปกครองท้องถิ่นพิจารณาแล้ว เพื่อส่งเสริมสนับสนุนให้ศึกษานิเทศก์  
สังกัดองค์กรปกครองส่วนท้องถิ่นได้รับการพัฒนาสมรรถนะในการนิเทศการศึกษา เพิ่มพูนความรู้และประสบการณ์ในด้านการวิจัย ขอความร่วมมือจังหวัดแจ้งองค์กรปกครองส่วนท้องถิ่นพิจารณาอนุญาตให้ศึกษานิเทศก์ในสังกัดเข้ารับการอบรมตามกำหนดดังกล่าวตามความสมัครใจ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

รอง.อสถ. .......................................

ผอ.กศ. ..........................................

ผอ.กง.สศ. .....................................

หน.ฝ.กศ. .......................................

จนท. ..............................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5312   
โทรสาร 0-2240-9021-3 ต่อ 218